Love Song (Edit) - Simple Minds: Amazon.de: Digitale Musik - MP3 Download
Dauer: 3:51 MinutenGenres: Pop ASIN: B00BLWWOPU
Amazon Bestseller-Rang: Nr. 458.043 in Songs (Siehe Top 100 in Songs) Burkina Faso - Geopende Deure
Christelike bevolking 25.4% Christene in die land
2020 Ranglysposisie 28
2019 Ranglysposisie Nie op die Wêreldwaarnemingslys nie
Geen ander land behalwe Burkina Faso het vinniger of hoër gestyg op die Wêreldwaarnemingslys nie. ’n Jaar gelede was dié land nie eers op die lys nie, maar dit het nou meer as 30 lande verbygesteek en is in die 28ste posisie. Die hoofrede vir hierdie sprong is die toename in geweld teen Christene.
Burkina Faso het die afgelope paar jaar verskeie Islamitiese aanvalle ervaar, veral in die noordelike streek en sporadies in die hoofstad. Verlede jaar is ten minste 20 Christene vermoor in vyf aanvalle wat Christelike gemeenskappe geteiken het. Meer as 100 000 mense is deur die geweld ontwortel.
Islamitiese militante groepe probeer om Islamitiese wette af te dwing en Islamitiese predikers beïnvloed die jeug om Westerse waardes teë te staan. Die land verloor die godsdienstige verdraagsaamheid wat dit andersins dwarsdeur sy geskiedenis gehandhaaf het. Christene vrees ontvoering en aanvalle in sommige dele van die land weens die oplewing van aanvalle deur Islamitiese militante.
“In noordelike Burkina Faso het ons aanvalle teenoor Christene en teenoor ons kerke ervaar. Ons weet nie wie die aanvallers is nie en ook nie wie hulle ondersteun nie. Hierdie aanvalle het die lewens van ons mense verpletter. Ons is ontsteld en gevul met pyn oor die dood van ons familielede.”
– Pastoor Samuel Sawadogo, ŉ leier wat toesien oor die wat intern ontwortel is deur die aanvalle in Burkina Faso.­
Talle Christene is intern ontwortel nadat hulle gedwing is om vanuit Burkina Faso se Bansalogo-, Djibo- and Arbinda-streke te vlug oor die groeiende aanvalle deur Islamitiese militante.
BID VIR BURKINA FASO
Bid vir krag vir almal wat treur oor die verlies van geliefdes in die onlangse aanvalle op Christelike gemeenskappe.
Bid dat God die Kerk in Burkina Faso sal beskerm namate aanvalle deur Islamitiese ekstremiste toeneem.
Bid vir wysheid en leiding vir kerkleiers terwyl hulle hul gemeentes in die huidige omgewing lei.
Geopende Deure het tot op hede geen werksaamhede in Burkina Faso gehad nie, maar in onlangse maande verskeie besoeke afgelê om troos te bied en meer te leer oor die situasie in die land, sowel as om hulp te verleen in die vorm van kos aan 500 mense en die reël van seminare om Christene voor te berei op vervolging.